google/wiki40b huggingface dataset:
Blaho Uhlár

Život

Narodil sa v Prešove, detstvo a časť mladosti prežil v Ružomberku. Absolvoval štúdium réžie na VŠMU v Bratislave. Od roku 1974 bol členom DPDM (Divadlo pre deti a mládež) v Trnave. V roku 1991 založil s výtvarníkom Milošom Karáskom Divadlo Stoka, ktoré bolo napriek odporu a petíciám v roku 2006 vytlačené výstavbou v zóne Pribinova (Eurovea).
Písal a inscenoval pantomimické scenáre pre deti. Vytváral autorské divadlo s provokovaním publika a s politizujúcim obsahom.
Aartselaar

Obyvateľstvo

Aartselaar má približne 14 290 obyvateľov (2010).
Pavol Rusko

Kauza Maják nádeje

Krízové centrum pre týrané ženy a deti Maják nádeje založili v roku 2002 mestská časť Staré Mesto a Nadácia Markíza (angažovala sa hlavne členka správnej rady nadácie Eva Černá) ako neziskovú organizáciu. Budovu v Bratislave na Karpatskej ulici jej poskytla mestská časť Staré Mesto za vtedajších sto korún (3,30 eura) s podmienkou, že neziskovka nemohla budovu predať. Rusko sa stal šéfom neziskovky v máji 2015 a už o pol roka sa o predaj budovy pokúsil.
Konaním Ruska podľa vedenia mestskej časti a jej právneho zástupcu vznikol dlh vo výške 600 000 eur a v júli 2016 bol vydaný príkaz na exekúciu majetku. Maják nádeje stratil akreditáciu v roku 2017 a o jeho budovu sa zaujíma podnikateľ Kočner. Okresný súd Bratislava I 26. októbra 2017 exekúciu zastavil.  Budova na Karpatskej ulici teda zostáva majetkom hl. mesta v správe Starého Mesta.

Ocenenia

Pavol Rusko je od roku 2002 držiteľom ceny Európsky krištáľový glóbus, udeľovanej Európskym hospodárskym inštitútom (EWI), za priekopnícke aktivity v oblasti hospodárstva, obchodu, kultúry a politiky. Po Rudolfovi Schusterovi, ktorý cenu získal v roku 1999, je Rusko druhou ocenenou osobnosťou zo Slovenska. Informoval o tom Tlačový a informačný odbor ANO.
Diane Charlemagne

Biografia

Charlemagne bola speváčkou eurodance skupiny Urban Cookie Collective, s ktorou vydala dva hity v 90. rokoch. Tiež bola speváčkou funkovej skupiny 52nd Street v 80. rokoch.
V roku 1995 poskytla vokály pre skladbu „Inner City Life“ od Goldieho a tiež počas Mobyho koncertných vystúpení. V roku 2007 svokálne spolupracovala na skladbe „If We Ever“ od anglického DJa High Contrast, z jeho albumu Tough Guys Don’t Dance. V roku 2011 spolupracovala na dubstepovej skladbe „Take Me There“ od skupiny Aquasky. V roku 2012 spolupracovala s belgickým drum and bassovým DJom Netsky na jeho skladbe „Wanna Die For You“ z albumu 2. V tom istom roku vokálne spolupracovala na drum and bassovej skladbe „Hammer in My Heart“ od S.P.Y., pochádzajúcej z albumu What the Future Holds. V roku 2014 opäť spolupracovala so S.P.Y. na skladbách „Dusty Fingers“, „Back to Basics“, „Lost Orbit“ a „Frozen“. Tiež sa vokálne podieľala na skladbe „I Am Somebody“ od London Elektricity a S.P.Y.
Diane Charlemagne zomrela dňa 28. októbra 2015 vo veku 51 rokov na rakovinu.
The Real Dirt on Farmer John

Ocenenia

Film získal ocenenia na viac ako tridsiatich filmových festivaloch, o.i. cenu divákov na „Chicago International Documentary Festival“, cenu veľkej poroty na „San Francisco International Film Festival“, a cenu divákov na festivale „Slamdance Film Festival“.
Diaľnica A2 (Albánsko)

Trasa

Prevádzkovaný úsek A2 začína južne od mesta Levan na SH4 (budúce pokračovanie A2, zatiaľ polovičný profil) odkiaľ trasa prechádza cez rieku Aoös, pokračuje na juh k mestu Vlorë, kde končí v centre a cesta pokračuje smer prístav. Trasa kopíruje SH8.

Výstavba

Polovičný profil diaľnice bol otvorený 20. marca 2011 ako preložka SH8 a 27. júla 2012 bol otvorený plný profil v príležitosti stého výročia nezávislosti Albánska. Je to jedna z najmodernejších diaľnic v krajine, je bezplatná. Náklady na výstavbu dosiahli 60 miliónov eur. Výstavba obchvatov Fier a Vlorë sa posunula kvôli bankrotu spoločnosti Serenissima, ktorá to mala postaviť.

Výhľady do budúcnosti

Po dobudovaní plného profilu SH4 - obchvatu mesta Fier bude vybudovaný ťah Vlorë - Durrës. Tento úsek je síce označovaný ako diaľnica, ale nevyhovuje medzinárodným požiadavkám. Plánuje sa obnovenie výstavby obchvatu Vlorë a výstavba smerom na juh, k mestu Orikum, pozdĺž Jadranského mora. Tak isto sa plánuje aj spojenie ku hraničnému prechodu Kakavijë s Gréckom, kde by sa napojila na plánovanú diaľnicu A5.
Grindie

Grindie je štýl hudby, ktorý vznikol v roku 2006 spojením žánrov indie a grime.

História

Grime producent Statik je hlavným priekopníkom žánru Grindie a je tiež jedným z prvých interpretov, ktorí vydali album pozostávajúci z čisto grindie skladieb s názvom Grindie Vol. 1.
Aditi

Aditi je védska a hinduistická bohyňa, matka bohov. Je manželkou boha Višnua. Má dvanásť detí-bohov, známych ako áditjovia: Vivasván, Arjamá, Púšan, Tvaštar, Savitar, Bhaga, Dhátá, Vidhátá, Varuna, Mitra, Šatru a Urukrama.
R-9

R-9 bola sovietska medzikontinentálna balistická raketa, v kóde NATO označovaná ako SS-8 Sasin a v sovietskom výrobnom typovom označení GRAU ako 8K75. Išlo v poradí o tretiu sovietsku operačne použiteľnú medzikontinentálnu raketu (po R-7 a R-16).
Bola vyvinutá v konštrukčnej kancelárii OKB-1 pod vedením Sergeja Pavloviča Koroľova (ako jeho posledná vojenská raketa, neskôr sa venoval výlučne kozmickým programom), s jej letovými skúškami sa začalo v roku 1961 a do výzbroje sovietskej armády bola zaradená v roku 1964. Išlo o dvojstupňovú raketu s Gluškovým kvapalinovým motorom RD-111 (na báze kvapalného kyslíka a petroleja) o výške 24 m, schopnú niesť jadrovú hlavicu o hmotnosti 1100 kg na vzdialenosť až 12 500 km. Išlo o prvú sovietsku raketu, ktorej riadenie prvého stupňa bolo zabezpečené vyklápaním trysiek hlavného pohonného motoru (dovtedy sa používalo predovšetkým riadenie pomocou gyroskopov). Raketa bola modifikovaná aj pre štarty z podzemného raketového sila a stala sa tak jedinou sériovo vyrábanou balistickou raketou na svete, ktorá využívala tento spôsob štartu pri použití kvapalného kyslíku ako okysličovadla.
Od roku 1971 boli rakety postupne vyraďované z výzbroje a ich operačná činnosť bola definitívne ukončená v roku 1976.
Combertault

Poloha

Obec má rozlohu 3,92 km². Najvyšší bod je položený 211 m n. m. a najnižší bod 188 m n. m.

Obyvateľstvo

Počet obyvateľov obce je 540 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Corbières (Aude)

Poloha

Obec má rozlohu 8,53 km². Najvyšší bod je položený 610 m n. m. a najnižší bod 354 m n. m.

Obyvateľstvo

Počet obyvateľov obce je 37 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Letisko Gibraltár

Medzinárodné letisko Gibraltár (letiskový kód LXGB) je civilné letisko na Gibraltáre, ktoré slúži Britským teritóriám. Bolo postavené počas druhej svetovej vojny. Nachádza sa vo vlastníctve Ministerstva obrany Spojeného kráľovstva pre Kráľovské letectvo.
V roku 2004 letisko obslúžilo 314 375 pasažierov a 380 ton nákladu.

Zaujímavosť

Zaujímavosťou tohto letiska je, že ho križuje Winston Churchill Avenue, hlavná cesta z Gibraltáru do Španielska. Tá musí byť uzavretá zakaždým, keď lietadlo vzlieta alebo pristáva. Zvyčajne býva cesta uzavretá niekoľkokrát za deň okolo 10 minút, ale niekedy je uzavretá aj vyše dvoch hodín.
Táto veľká kuriozita má ale zmiznúť, pretože prebieha rekonštrukcia, ktorej cieľom je nahradenie súčasnej cesty tunelom. Súčasná cesta bude fungovať iba pre súkromné účely, prípadne na núdzové použitie.
Rovienky

Názov

Je ľudového pôvodu. Poukazuje na plošinky, ktoré sú v doline. Poliaci rozlišujú štyri časti doliny. Lapszańskie Ogrody (Lapšanské záhrady), Skrajne Rówienky (Predné Rovienky), Pośrednie Rówienki (Prostredné Rovienky), Zadnie Rówienki (Zadné Rovienki).

Okolie

Dolinu ohraničuje na severnej strane hrebeň začínajúci sa Štítom nad Zeleným, na východe Malým Javorovým štítom, na juhovýchode Hranatou vežou (za ktorými je Veľká Studená dolina) a na juhu Svišťovým štítom (rozdeľuje Veľkú Studenú dolinu a Svišťovú dolinu), z ktorého na západ vybieha hrebeň Svišťových veží. V hornej časti doliny je Rovienkové pleso

Turistika

Do doliny nevedie turistický chodník. Je chránenou prírodnou rezerváciou.

Zaujímavosť

Dolinu navštevovali už v 17. storočí hľadači pokladov. Neskôr tam pásli ovce. Na konci 19. storočia sa tu objavovali lovci kamzíkov. V medzivojnovom období sa v doline objavovali lyžiari.
Valentín Hanke st.

Životopis

Vyštudoval v Čechách, kde i pôsobil. Po r. 1620 emigroval do Uhorska, kde sa v Ľubietovej stal evanjelickým farárom. Zaoberal sa astronómiou a astrológiou. Pred príchodom na Slovensko vydal hospodársky a kancelársky kalendár. V Ľubietovej napísal pranostiku.
Cesta I. triedy 64A (Slovensko)

Priebeh trasy

Cestná komunikácia v okrese Žilina začína v Konskej, pokračuje križovatkou s cestou III/2107 a mostom preklenuje železničnú trať Žilina – Rajec a rieku Rajčanka. Cesta končí na okraji Rajeckých Teplíc križovatkou s I/64.
Orp-Jauche

Obyvateľstvo

Orp-Jauche má približne 8 258 obyvateľov (2010).
Beffu-et-le-Morthomme

Poloha

Obec má rozlohu 5,49 km². Najvyšší bod je položený 247 m n. m. a najnižší bod 147 m n. m.

Obyvateľstvo

Počet obyvateľov obce je 73 obyvateľov (2009).
Graf vývoja obyvateľstva:
Zdroje: INSEE
Saint-Aubin-le-Cauf

Poloha

Obec má rozlohu 10,11 km². Najvyšší bod je položený 133 m n. m. a najnižší bod 4 m n. m.

Obyvateľstvo

Počet obyvateľov obce je 918 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jason Robards

Životopis

Pochádzal z umeleckej rodiny, jeho otec Jason Robards bol uznávaný a renomovaný hollywoodský herec. Hoci sa narodil v Chicagu, vyrastal v Hollywoode. V mladosti veľa športoval, behal, hral bejzbal a zaoberal sa aj kulturistikou. V roku 1940 vo veku 18 rokov vstúpil do amerického námorníctva, kde slúžil ako radista na krížniku USS Honolulu na ktorom prežil aj japonský útok na Pearl Harbor v decembri 1941.
Po vojne sa rozhodol, že bude hercom. Presťahoval sa do New Yorku, kde začínal najprv drobnými rolami v rozhlase i v divadle. Prvú väčšiu rolu získal až v roku 1956, prvú väčšiu televíznu rolu stvárnil až v roku 1960. Prvý väčší úspech zaznamenal vo filme The St. Valentine's Day Massacre v roku 1967. Zlom v jeho kariére nastal o rok neskôr, keď si ho režisér Sergio Leone vybral do svojho, dnes už legendárneho filmu Vtedy na Západe, kde stvárnil jednu z hlavných postáv – sympatického desperáda Cheyenneho. Práve táto rola ho už natrvalo zaradila medzi hollywoodské hviezdy. Nasledoval vojnový film Tora! Tora! Tora! z roku 1970, kde mohol stvárniť svoje vlastné osobné skúsenosti z japonského útoku na Pearl Harbor a v tom istom roku si potom zahral postavu Bruta v historickom filme Julius Caesar.
Svojho prvého Oscara získal za rolu šéfredaktora denníka The Washington Post v známom filme o afére Watergate Všetci prezidentovi muži. Druhý Oscar potom nasledoval za snímku Júlia z roku 1977. Aj vo vysokom veku bol veľmi aktívnym hercom.
Bol štyri razy ženatý a mal šesť detí. Dvaja synovia, Sam (* 1961) a Jason (* 1949), sú tiež herci.
Boissise-la-Bertrand

Poloha

Obec má rozlohu 7,8 km². Najvyšší bod je položený 81 m n. m. a najnižší bod 37 m n. m.

Obyvateľstvo

Počet obyvateľov obce je 960 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Izogamia

Izogamia je forma pohlavného rozmnožovania, pri ktorej splývajú pohlavné bunky rovnakej veľkosti a tvaru (izogaméty), i keď každá obvykle predstavuje iné pohlavie alebo pohlavný typ. Tento typ sa objavuje najmä u jednobunkových organizmov a považuje sa za evolučne starší než bežnejšia anizogamia, pri ktorej majú rôzne pohlavné bunky rôznu veľkosť.
Izogamné sú určité skupiny rias, húb a prvokov. Konkrétnym príkladom sú niektoré druhy z rodu Chlamydomonas.
Digitalizácia v knihovníctve

Digitalizované zbierky – Univerzitná knižnica v Bratislave

Medzi pracoviská UKB patrí aj Odbor digitalizácie, založené v septembri 2004, ktoré je vývojovým a experimentálnym pracoviskom na ochranné kopírovanie, digitalizáciu a sprístupňovanie knižničných dokumentov literárneho kultúrneho dedičstva Slovenskej republiky prostredníctvom nových informačných technológií. 

Odbor digitalizácie má dve pracoviská – Laboratórium digitalizácie a Oddelenie digitalizačných služieb, ktoré sú v prevádzke 12 hodín denne na dve smeny. Podľa toho možno produkciu digitálnych údajov rozdeliť na dve samostatné činnosti. Digitalizáciu a skenovanie, ktoré prebiehajú systematicky podľa plánov UKB, a príležitostne, na objednávku podľa potrieb čitateľov. 
Do náplne oddelenia patria tieto činnosti: digitalizácia historických dokumentov vykonávaná na špeciálnom zariadení, skenovanie periodík a mikrofilmov a služba Scan & Go – samoobslužný skener pre čitateľov. Jednou z aktivít odboru je medzinárodný projekt Digitalizácia na objednávku (eBook on Demand, EoD), združujúci viaceré významné európske knižnice, ktorý predstavuje novú službu pre čitateľa. Služba sa zameriava na sprístupnenie dokumentov čitateľovi na požiadanie prostredníctvom nových technológií a ich doručenie prostredníctvom služieb elektronickej pošty internetu v podobe elektronickej knihy s možnosťou plnotextového vyhľadávania. Služba spracúva dokumenty, pre ktoré už uplynula zákonná ochrana 70 rokov podľa Autorského zákona. 

Digitalizácia sa zameriava na historické dokumenty, pretože sa vykonáva na špeciálnom zariadení, ktoré bolo navrhnuté tak, aby presne spĺňalo prísne kritériá zaobchádzania s týmto typom dokumentov (). 
UKB pôsobí v rámci tejto činnosti celoštátne, zúčastňuje sa aj na projektoch národnej retrospektívnej bibliografie a výskumu knižnej kultúry, je koordinačným pracoviskom medzinárodnej knižnično-informačnej spolupráce v oblasti digitalizácie a zapája sa do kooperačných projektov, najmä v rámci programu UNESCO Pamäť sveta .
Digitalizovanými dokumentmi historiského fondu UKB si používateľ môže „listovať“ priamo v Digitálnej knižnici.

Európska knižnica – The European Library

http://www.theeuropeanlibrary.org/portal/index.html

The European Library je službou poskytovanou cez WWW, ktorá poskytuje prístup ku zdrojom 47 národných knižníc Európy, k digitálnym i analógovým prameňom vrátane kníh, časopisov, novín, zvukových záznamov a iných materiálov. Portál Európskej knižnice – The European Library ponúka bezplatné vyhľadávanie a obsahuje záznamy s metaúdajmi, rovnako ako aj digitálne objekty: niektioré zdarma, iné za poplatok. Globálny manažment Európskej knižnice je založený na konzorciu 23 platiacich členských národných knižníc.

Portál http://www.TheEuropeanLibrary.org bol spustený 17. marca 2005 a za viac ako rok ho navštívilo vyše 500 000 návštevníkov. V súčasnosti sú cez portál k dispozícii na vyhľadávanie zbierky 23 národných knižníc a zbierky ďalších 21 národných knižníc sú prístupné cez portál prostredníctvom hypertextových odkazov.
Le Neubourg

Poloha

Obec má rozlohu 9,91 km². Najvyšší bod je položený 151 m n. m. a najnižší bod 110 m n. m.

Obyvateľstvo

Počet obyvateľov obce je 4 172 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Juliette

Poloha

Obec má rozlohu 7,3 km². Najvyšší bod je položený 243 m n. m. a najnižší bod 115 m n. m.

Obyvateľstvo

Počet obyvateľov obce je 128 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Geocentrizmus

Geocentrizmus je názor alebo tvrdenie, že Zem je stredom vesmíru. Doslovne znamená majúci Zem vo svojom strede. Je protikladom heliocentrizmu.
Teória geocentrizmu mala svojho času hlboké filozofické a teologické dôsledky. Z výsadného postavenie Zeme sa odvodzovalo aj výsadné postavenie človeka. Zástancom geocentrizmu bol Aristoteles, dôkladne a logicky ho prepracoval a geometricky zdôvodnil Ptolemaios v knihe Almagest.
Kedysi panovala mylná predstava, že práve Zem je stredom vesmíru. Aj Platón a Ptolemaios sa s ňou stotožnili. Každý však trochu inak. Platón a jeho žiak Aristoteles považovali Zem za nehybnú guľu obklopenú priezračnými guľovými sférami, ktorých stredy sú totožné so stredom Zeme. Slnko, Mesiac a jednotlivé planéty umiestnili na samostatné sféry. Všetky hviezdy umiestnili na poslednú a najvzdialenejšiu sféru. Z pozorovania vedeli, že hviezdna sféra sa otočí raz za deň. Predpokladali, že ťahá za sebou a otáča sféry, na ktorých sú Slnko, Mesiac a planéty. No Ptolemaius vypracoval systém kružníc a epicyklov (kružníc, ktorých stredy sa pohybujú po inej kružnici), po ktorých sa pohybujú Slnko, Mesiac a planéty. Ptolemaiov model vesmíru bol komplikovaný, ale umožňoval opísať, prípadne aj predpovedať pohyb nebeských telies. Tento model bol prijímaný a používaný do konca 16. storočia. 
V 15. a 16. storočí sa znova začali skúmať názory niektorých starovekých učencov. Napríklad aj názor, ktorý vyslovil grécky učenec Aristarchos (320 – 250 pred Kr.). Ten predpokladal, že stredom vesmíru je Slnko. Planéty spolu so Zemou obiehajú okolo Slnka. Zem sa raz za deň otočí okolo vlastnej osi. Jeho súčasníci však jeho názor neprijali.
Zhruba od konca 16. storočia bola (najmä vďaka Kopernikovi) nahradená heliocentrickou sústavou.
Pošva (vagína)

Pošva alebo vagína (lat. vagina, gr. kolpos) je svalovo-väzivová trubica, ktorá je vývodnou pôrodnou cestou a súčasne ženským kopulačným orgánom. Predná stena pošvy je dlhá asi 7 cm, zadná okolo 9 cm. Do horného konca pošvy sa vnára krčok maternice, okolo ktorého sa vytvára klenba pošvy (fornix vaginae), Dolný koniec pošvy sa otvára medzi malými pyskami ohanbia do predsiene pošvy (vestibulum vaginae), okraj tvorí poševný otvor (lat.ostium vaginae). Na začiatku pošvy je u väčšiny žien, ktoré nemali pohlavný styk, tenká slizničná duplikatúra, tzv. panenská blana (hymen). Hymen neuzatvára vagínu úplne. Ostáva v ňom malý otvor, ktorý umožňuje odtok menštruačnej krvi. Vnútro vystiela sliznica, ktorá vytvára pomerne vysoké krkvy (rugae vaginales), ktoré sú usporiadané do stĺpcov (columnae rugarum). Sliznica je krytá nerohovatejúcim dlaždicovým epitelom, ktorý neobsahuje nijaké žliazky. Sekrét zvlažujúci povrch sliznice pošvy je transsudátom ciev stien pošvy a produkt bakteriálnej flóry osídľujúcej pošvu (Lactobacilus acidophilus). Svalovina pošvovej steny je hladká, sieťovite usporiadaná. Okolo dolnej časti pošvy sú aj vlákna priečne pruhovaných svalov, ktoré majú charakter zvierača. Adventícia pošvovovej steny je tvorená hustým kolagénnym väzivom, bohato prekrveným a s množstvom vetvičiek nervov.
Saint-Maurice-de-Rémens

Polohopis

Saint-Maurice-de-Rémens má rozlohu 10,35 km². Najvyšší bod je položený 235 m n. m. a najnižší bod 212 m n. m.

Obyvateľstvo

Saint-Maurice-de-Rémens má 696 obyvateľov (2009).
Graf vývoja obyvateľstva:
Zdroje: INSEE
Saint-Léger-Magnazeix

Poloha

Obec má rozlohu 55,71 km². Najvyšší bod je položený 322 m n. m. a najnižší bod 199 m n. m.

Obyvateľstvo

Počet obyvateľov obce je 514 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wawel

Wawel (poľ. Wzgórze wawelskie) je vápencové návršie na ľavom brehu rieky Visla v poľskom meste Krakov s výškou 228 metrov nad morom. Je to symbolické miesto s veľkým významom pre Poliakov. Nachádza sa tu kráľovský hrad a katedrála. Bolo tu korunovaných mnoho poľských kráľov.
Ženeva (kantón)

Geografia

Kantón Ženeva tvorí juhozápadný cíp Švajčiarska, pričom je takmer úplne obklopený francúzskym územím. Hranice s Francúzskom – a to s departementami Ain a Haute-Savoie – predstavujú 103 km, tie s ostatným švajčiarskym územím (kantónom Vaud) len 4,5 kilometra.
Kantón obklopuje juhozápadnú časť Ženevského jazera pri výtoku Rhôny v jej toku k Stredozemnému moru. Druhou najdôležitejšou riekou je Arve, pritekajúca od Chamonix, ktorá sa v Ženeve vlieva do Rhôny ako jej ľavobrežný prítok.
Obec Céligny tvorí exklávu kantónu v kantóne Vaud na pravom brehu Ženevského jazera.

Obyvateľstvo

Kantón Ženeva mal k 30. novembru 2012 469 520 obyvateľov. S 188 461 cudzincami k 30. novembru 2012 patrí kantón k tým s najväčším podielom cudzincov (40,1 %) – priemer vo Švajčiarsku je 22,3 %.

Dejiny

Kantón Ženeva bol vytvorený v roku 1815 z mesta Ženeva, jemu podriadených území a takisto aj na Viedenskom kongrese pričlenených území, predtým francúzskych a savojských (napr. mesto Carouge). Aristokratické režimy sa udržali až do liberálnej revolúcie 7. októbra 1846. V nasledujúcom roku 1847 prijal novú kantonálnu ústavu a v roku 1848 súhlasil s novou švajčiarskou spolkovou ústavou. Odvtedy sa zaraďuje medzi liberálne kantóny Švajčiarska.
Keprnická hornatina

Poloha

Leží v severozápadnej časti pohoria a od Pradědskej hornatiny ho oddeľuje Červenohorské sedlo a od Rychlebských hôr Ramzovské sedlo.
KDevelop

História

Zdrojový kód KDevelop 3.0 bol voči KDevelop 2 kompletne prepísaný. Bol vydaný spolu s KDE 3.2 vo februári 2004.
Villembits

Poloha

Obec má rozlohu 5,25 km². Najvyšší bod je položený 425 m n. m. a najnižší bod 282 m n. m.

Obyvateľstvo

Počet obyvateľov obce je 94 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Permakultúra

Permakultúra je praktickou metódou komplexného dizajnu udržateľných ľudských sídiel nasledovaním vzorov prírody.

História

V roku 1974 dvaja Austrálčania – Bill Mollison (výskumník prírodných ekosystémov a austrálskych pralesov na Tasmánskej Univerzite) a jeho študent David Holmgren (architekt) rozvinuli a vylepšili koncept permakultúry, ktorý viedol k vydaniu publikácií Permaculture One a Permaculture Two.
Od opustenia práce na Univerzite v roku 1978 Bill Mollison venoval všetku svoju energiu rozvoju a vylepšovaniu systému permakultúry a rozširovaniu tejto idey a princípov do celého sveta. Vyučil tisícky študentov a podieľal sa na mnohých príspevkoch, učebných osnovách, odborných správach a odporúčaniach pre projekty fariem, mestských častí, a lokálnych samosprávnych jednotiek. V roku 1981 bola Billovi Mollisonovi za jeho prácu v environmentálnom dizajne udelená Cena za správne živobytie (Right Livelihood Award) niekedy nazývaná Alternatívna Nobelova cena.
V roku 1979 bol založený Inštitút Permakultúry (The Permaculture Institute), aby vyučoval praktický dizajn udržateľných pôdnych, vodných, rastlinných, právnych a ekonomických systémov študentov celosvetovo. Kurzy sú otvorené komukoľvek, bez diskriminácie na základe veku, pohlavia, náboženstva či vzdelania.

Súčasnosť

Permakultúra je dnes dobre stabilizovaná po celom svete a je niekoľko inšpirujúcich príkladov jej použitia. Zimbabwe má 60 škôl navrhnutých použitím permakultúry, s národným tímom pracujúcim v rámci oddelenia rozvoja školských osnov. Najvyšší komisár OSN pre utečencov vypracoval správu o využití permakultúry v situáciách utečencov po úspešnom použití v táboroch v Južnej Afrike a Macedónii. Kmeň v Peru sa dostal spod rastúcej závislosti na štátnej podpore k sebestačnosti a podpore iných kmeňov. Vojenská základňa v USA sa transformuje na eko-biznis park a raj divočiny.
Počas mnohých rokov od jej skoncipovania permakultúra ukázala, že je úspešným praktickým prístupom dizajnu udržateľných systémov a môže byť použitá v každej klimatickej a kultúrnej oblasti.
Euagoras z Élidy

Euagoras (starogr. Εὐαγόρας – Euagoras) bol v roku 408 pred Kr. olympijský víťaz pretekov synóris.
Na 93. olympijských hrách v roku 408 pred Kr. zaradili do programu hier jazdeckú disciplínu synóris, „dvojzáprah (koní)". Prvým víťazom tejto jazdeckej disciplíny bol Euagoras z Élidy.
Synóris boli preteky dvojkolesových vozov ťahaných párom koní na vzdialenosť ôsmich okruhov hippodromu (cca 9 km). Táto disciplína sa v Olympii na 128. hrách zdvojila, keď k nej pripojili aj paralelné preteky so žrebcami (póloi). Nie je isté, či sa tieto preteky konali počas celého trvania olympijských hier, lebo z posledného obdobia hier chýbajú o nich správy.
Čechy pod Kosířem

Dejiny

Prvá písomná zmienka o obci pochádza z roku 1131.
Neonacizmus

Neonacizmus je politická ideológia vychádzajúca z nacizmu, ktorá vznikla po 2. svetovej vojne.
Neonacisti vychádzajú z tézy o nadradenosti bielej rasy. Hlavným nepriateľom neonacistov sú imigranti, komunisti, liberáli, Rómovia a predovšetkým Židia. Neonacisti vinia Židov z mnohých nešvárov spoločnosti a prisudzujú im rozsiahle medzinárodné konšpirácie s cieľom ovládnuť svet. Program je často populistický, väčšinu problémov štátu vidia v ideológii multikulturalizmu a liberálneho ľavičiarstva, činnosti Židov, prisťahovalcov a etnických menšín a prichádzajú s radikálnymi riešeniami, mnohokrát nezlučiteľnými s demokratickým zriadením.